Antonius Höfle
Antonius (Theod. Anton) Höfle (natus 19 Octobris 1882 oppido Otterbach (Palatinatus), mortuus 20 Aprilis 1925 Berolini) vir publicus Germaniae et sodalis factionis Centri fuit.

Iuventus et munus 
Postquam gymnasium Luthrae Imperatoris (lingua Theodisca: Kaiserslautern) frequentavit et ibi maturitatem accepit, Monachii et Erlangae iurisprudentiae et rebus publicis studebat. Ab anno 1903 adiutor litterarum camerae commercii Monacensis fuit. Anno 1907 primam probationem accepit et doctor promotus est. Deinde ad annum 1914 pro societate populari catholicae Germaniae deinde ad annum 1919 pro collegiis ministeriorum publicorum laboravit. Tum praeses foederis omnium ministeriorum electus est.

Cursus honorum 
Höfle, qui sodalis Centri erat, mense Iunio 1920 legatus Dietae Imperii Germanici electus est. 13 Augusti 1923 Administer Imperii Cursus Publici in consilio ministrorum Stresemann I nominatus est. Hoc officio et Guliemo Marx cancellario fungebatur. 30 Novembris 1923 etiam Administer Imperii Regionum Occupatarum pro tempore nominatus est. Initio anni 1925 cum aliis valde vituperatur, quod fratribus Barmat aes alienum e sumptibus publicis dederat, quamquam ii fortunas nullas haberent. Itaque 15 Ianuarii Administer Imperii se recessit et 9 Februarii etiam Dietam Imperii reliquit. Deinde in carcerem inquisitionis missus est et paulo post mortuus est.

Nexus externi 
 Curriculum vitae breve in libro legatorum Dietae Imperii (lingua Theodisca) 

Nati 1882
Alumni Universitatis Monacensis
Alumni Universitatis Erlangensis
Legati Dietae Imperii Germaniae (Res publica Vimariana)
Administri Imperii Cursus Publici (Germania)
Administri Imperii Occupatarum Regionum (Germania)
Mortui 1925